**Poppy Playtime** on Mob Entertainmentin kehittämä ja julkaisema selviytymiskauhupeli, jossa pelaaja yrittää paeta vanhasta Playtime Co. -lelutehtaasta ja pelastaa tehtaan työntekijät. Alussa pelaaja saa GrabPack-nimisen laitteen, joka auttaa pelaajaa myöhemmin monissa pulmissa.

Ensimmäinen luku julkaistiin Windowsille Steamissa 12. lokakuuta 2021 ja Androidille 11. maaliskuuta 2022. Toinen luku julkaistiin Steamissa 6. toukokuuta 2022 ja puhelimille 15. elokuuta 2022*lähde?*. Ensimmäinen luku oli noin 30 minuuttia pitkä ja toinen luku noin 2 tuntia pitkä. Project: Playtime julkaistiin Windowsille Steamissa 12. joulukuuta 2022. Kolmas luku julkaistaan 30. tammikuuta 2024.

Pelistä on julkaistu kaksi spin-offia, *Project: Playtime* ja *Poppy Playtime: Forever* ja single *Sleep Well*. Siitä on myös kehitteillä elokuva.

23. joulukuuta 2023 *Dark Deception: Monsters & Mortals* -pelille julkaistiin *Poppy Playtime Panic* -lisäosa.

Pelattavuus
-----------

Pelissä on monenlaisia pulmia joihin pelaaja tarvitsee GrabPackia, joten pelaajan täytyy ensin löytää se. GrabPack on laite, jossa on kaksi kättä, jotka voivat "ampua" erilaisia esineitä kohti ja ottaa niitä kaukaa. Pelissä on myös vanhoja VHS-nauhoja, jotka kertovat tehtaasta.

Juoni
-----

### Ensimmäinen luku

Ensimmäisessä luvussa pelaaja saa pakkauksen, jossa on Poppy -nimisen nuken lelutehtaan mainos, VHS-nauha ja kirje lelutehtaan työntekijöiltä. Kirjeessä sanotaan, että kaikki luulevat henkilökunnan kadonneen kymmenen vuotta sitten, mutta he ovat silti lelutehtaassa. Kirjeessä käsketään myös etsimään kukka. Pelaaja menee tehtaaseen etsimään kukkaa ja saa ensimmäiseksi GrabPackin. Tämän jälkeen pelaaja avaa oven, johon tarvitaan sinistä GrabPackin kättä. Oven takana on elottoman näköinen tehtaan maskotti, Huggy Wuggy. Pelaaja yrittää avata yhtä ovea, mutta se katkaisee sähköt. Pelaaja huomaa, että Huggyn kädessä on avain. Hän ottaa sen ja menee laittamaan sähköt takaisin päälle. Tämän jälkeen pelaaja huomaa Huggy Wuggyn kadonneen. Pelaaja menee siihen huoneeseen, johon aiemmin yritti. Siellä hän huomaa, että yksi ovista on raollaan ja sen takana on Huggy Wuggyn käsi, jonka perään pelaaja menee. Pian tämän jälkeen pelaaja saa GrabPackiin toisen käden. Kun pelaaja on saanut toisen käden, pelaaja menee ilmastokanavia pitkin "Make-A-Friend"-leluntekokoneen luo ja joutuu laittamaan sähköt päälle ylhäältä. Sähköjen päälle laittamisen jälkeen pelaajan pitää tehdä lelu joka laitetaan skannauslaitteeseen, joka avaa oven pieneen käytävään. Pelaajan mennessä käytävälle Huggy Wuggy tulee esiin, ja alkaa jahtaamaan häntä. Pelaaja juoksee liukuhihnojen läpi, ja onnistuu pudottamaan Huggyn tyhjyyteen. Alueen toisella puolella seinään on maalattu suuri kukka, jonka luokse pelaaja menee. Kukan keskellä olevan oven takana on nukkekotimainen alue. Sen perältä pelaaja löytää *Poppyn* ja avaa kaapin, jossa tämä on. Poppy sanoo "you opened my case" ja peli loppuu siihen.

### Toinen luku

Pelin alussa pelaaja näkee VHS-nauhalla mainoksen Mommy Long legs -lelusta, joka oli Playtime co:n lelu vuodelta 1991. Pelin toinen luku alkaa siitä, mihin ensimmäinen jäi eli Poppyn vapauttamisen. Pelin toisessa luvussa on samanlaisia pulmia kuin ensimmäisessä. Toisessa luvussa pelaaja yrittää päästä pakoon tehtaasta, mutta tarvitsee junan koodin, jonka Poppy melkein saa annettua. Kuitenkin Mommy Long Legs nappaa Poppyn, ja myöhemmin pelaajan GrabPackin punaisen käden. Mommy kertoo, että koodin saaminen suoraan Poppylta ei olisi hauskaa, joten hän haastaa pelaajan Game Stationin peleihin. Ensimmäinen peli on muistipeli nimeltä *Musical Memory*, jossa pelaajan pitää muistaa eri värejä, merkkejä ja symboleja oikeassa järjestyksessä. Pelin vihollinen on Bunzo Bunny -niminen lelu, joka laskeutuu alemmas, jos pelaaja muistaa väärin. Ennen *Musical Memoryyn* menemistä pelaaja tekee itselleen uuden käden, jolla pystyy kuljettamaan sähköä kymmenen sekunnin ajan. *Musical Memoryn* lopussa pelaaja rikkoo pelin, ja Mommy sanoo ettei pelin rikkoituminen ole hauskaa, ja antaakin vain puolet koodista palkitakseen pelaajan. Sitten pelaaja menee toiseen peliin nimeltä *Whack-A-Wuggy*, joka on Whac-A-Mole-pelin tyyppinen. Pelissä pelaaja hakkaa myyrien sijasta Huggy Wuggyja. Pelissä on 18 koloa, jotka ovat pelaajan ympärillä. Pelin jälkeen Mommy antaa taas puolen koodista. Poistuttuaan *Whack-A-Wuggysta* pelaaja joutuu lukittulle alueelle, jossa kohtaa Kissy Missyn. Kissy avaa pelaajalle portin ja katoaa, jonka jälkeen pelaaja joutuu ratkomaan ison pulman päästäkseen pois. Kolmannessa pelissä nimeltä *Statues* pelaajan pitää paeta *Pj-Pug-A-Pillar* -nimistä koiratuhatjalkaista. Pelissä pelaaja saa liikkua vain silloin, kun valot ovat pois päältä ja musiikki päällä. Pelin loppu on kuitenkin rikottu, joten pelaaja joutuu pakenemaan toista kautta. Tämän jälkeen pelaaja joutuu ratkaisemaan muutamia pulmia, ennen kuin tippuu ilmastokanavista alueelle jossa Mommy Long Legs alkaa jahtaamaan häntä. Mommy sanoo, että huijasit *Statuesissa* ja haluaa pelata neljättä peliä nimeltä *Hide And Seek* eli piilosta. Pakenemisen aikana pelaajan pitää ratkaista erilaisia pulmia, Mommyn jahdatessa häntä. Paon päätteeksi Mommy murskaantuu erään laitteen rattaiden väliin. Tämän jälkeen iso robottimainen käsi (Experiment 1006, the Prototype), jolla on pitkät, ohuet ja terävät sormet, ottaa jäljelle jääneen osan Mommysta. Tämän jälkeen pelaajan pitää päästä takaisin junalle. Viimeisen alueen jälkeen pelaaja löytää Poppyn, joka antaa viimeisen palan koodista ja sanoo epäilyttävällä äänellä, että laittaa junan valmiiksi. Pelaaja saa junan käyntiin ja lähtee. Junassa Poppy kertoo pitävänsä pelaajasta ja että ei salli tämän lähteä ja kääntää junan toiseen suuntaan. Yllättäen Poppyn puhe katkeaa, junan vauhti kasvaa ja jarrut ei toimi ja juna suistuu raiteilta. Sitten pelaaja näkee Playcare -kyltin ja peli päättyy siihen.

### Kolmas luku

Pelaaja on mennyt tajuttomaksi junan suistumisessa ja herää tämän luvun päävihollisen, Catnapin, raahatessa häntä roskakuiluun, jossa pelaaja uhkaa murskaantua. Pelaaja kuitenkin pääsee pois ja pakenee työntekijöiden taukohuoneen kautta alueelle, jossa kuulee puhelimen soivan. Hän vastaa ja soittaja on lapsi, joka esittelee itsensä Ollieksi. Hän auttaa pelaajaa ja käskee tätä menemään kaasuntuotantovyöhykkeelle, jotta he pääsisivät Catnapin luokse. Kaasuntuotantovyöhykkeen sähköt kuitenkin katkeavat ja pelaajan on saatava ne päälle. 

Ollie lähettää pelaajan ensin Home Sweet Homeen, kodinomaiseen rakennukseen, jossa lapsia pidettiin. Pelaajan saatua Home Sweet Homen varageneraattorin päälle, poistuessaan rakennuksesta, Kissy Missy hyökkää yllättäen hänen kimppuun. Poppy kuitenkin pysäyttää Kissyn ja kertoo hänelle, ettei pelaaja ole tehnyt mitään väärää. Poppy, Kissy ja pelaaja käyvät yhdessä laittamassa kupolin varageneraattorin päälle. Tämän jälkeen Ollie soittaa ja lähettää hänet kouluun. Koulussa on kuitenkin hirviö, Neiti Delight (engl. *Miss Delight*), jolta pelaajan täytyy ensin paeta. Koulusta pelaaja päätyy Playhouseen, jossa tämä joutuu pakenemaan pienikokoisia Smiling Critter -leluja sekä löytää yhden Critterin, Dogdayn, ison version. Dogday kertoo olevansa viimeinen isoista Crittereistä Catnapin lisäksi, ja päätyneensä vankilaan koska ei palvonut Prototyyppiä (Experiment 1006, the Prototype). Hän kertoo myös, että pienet Critterit tottelevat Catnapia, jotta he eivät päätyisi samaan tilanteeseen kuin Dogday. Monologin lopuksi pienet Critterit valtaavat Dogdayn ruumiin, ja pelaaja joutuu pakenemaan häneltä. 

Viimeisenä Ollie lähettää pelaajan Counselor's Officeen. Siellä Catnap väijyttää pelaajan ja laittaa hänet uneen, jossa hän kysyy Poppyn äänellä erilaisia kysymyksiä liittyen omaansa ja muiden tehtaassa asuneiden lasten menneisyyteen. Pelaajan herätessä unesta Catnap käskee häntä poistumaan Playcaresta, tai hän tulee Pelaajan perään. Pelaaja kuitenkin saa paikan varageneraattorin päälle ja poistuu takaisin aulaan.

Aulan generaattorihuoneessa Ollie lähettää pelaajalle ison, sinisen patterin. Pelaaja palaa kaasuntuotantovyöhykkeelle ja yrittää asettaa isoa patteria, mutta Catnap keskeyttää hänet ja hän pakenee tilaan, jossa joutuu puolustautumaan huoneen ansoja käyttäen. Lopulta pelaaja saa ladattua vihreän kätensä sähköllä ja lyö sillä Catnapia, joka saa tämän syttymään tuleen. Hän kuitenkin selviää, mutta Prototyypin käsi ilmestyy katosta lävistäen Catnapin pään ja ottaen hänet mukaansa. Tämän jälkeen pelaaja palaa kaasuntuotantovyöhykkeelle, pistää ison sähkökennon paikoilleen ja päätyy tilaan, jossa myös Poppy. Poppylla on kasetti, joka näyttää maskottien kuten Huggy Wuggyn ja Mommy Long Legsin yhtäkkiä heränneen eloon, tappaneen kaikki työntekijät ja piilottaneen heidän ruumiinsa. Tämän jälkeen Poppy ja pelaaja menevät alas hissillä, jonka Kissy Missy aktivoi. Kuitenkin kesken matkan pelaaja ja Poppy kuulevat kuinka joku käy Kissy Missyn kimppuun ja yrittävät kiiruhtaa takaisin ylös. Luku päättyy ennen kuin he ehtivät.

Hahmot ja työkalut
------------------

### Hahmot

* **Pelaaja** on henkilö, joka on tullut selvittämään mitä työntekijöille on tapahtunut.
* **Huggy Wuggy** on ensimmäisen luvun vihollinen.
* **Mommy Long Legs** on toisen luvun vihollinen.
* **Catnap** on kolmannen luvun vihollinen.
* **Prototyyppi** on olento, josta ei ole nähty kuin vain käsi.
* **Poppy** on pieni nukke.
* **Ollie** on salaperäinen poika, joka auttaa pelaajaa kolmannessa luvussa.
* **Kissy Missy** on vaaleanpunainen Huggy Wuggyn näköinen ystävällinen hahmo. Toisessa luvussa hän auttaa pelaajaa avaamalla portin ja kolmannessa luvussa hän näyttäytyy enemmän kantaessaan Poppya.
* **Neiti Delight** (engl. *Miss Delight*) on opettajamaskotti, joka toimii vihollisena koulussa kolmannessa luvussa.
* **Boxy Boo** on pelin spin-offissa #Project: Playtimessa esiintyvä olento, joka esiintyy myös kolmannessa luvussa maalauksissa ja luvun viimeisessä kasetissa.
* **Dogday** on maskotti, jonka Catnap on vanginnut. Kun pelaaja löytää jalat pois revityn kahleissa roikkuvan Dogdayn, tämä ehttii jutella vain hetken ennen kuin pienet maskotit menevät hänen sisäänsä muuttaen hänet zombimaiseksi, joka jahtaa pelaajaa.
* **Bunzo Bunny** on pupumainen maskotti.
* **PJ Pug-a-Pillar** on koiratuhatjalkaislelu. Hän jahtaa pelaajaa hetkellisesti toisessa luvussa.

#### Vain maalauksissa

* **Bobby BearHug** on punainen nallelelu.
* **Bubba Bubbaphant** on vaaleansinininen elefanttilelu.
* **CraftyCorn** valkoisen värinen yksisarvislelu.
* **Hoppy Hopscotch** on vihreä pupulelu.
* **KickinChicken** on keltainen kanalelu.
* **PickyPiggy** on pinkki possulelu.
* **Daddy Long Legs** on Mommy Long Legsin mies.
* **Cat-Bee** on mehiläiskissalelu.
* **Baby Long Legs** on Daddy ja Mommy Long Legsin lapsi.
* **Candy Cat** on sininen karkkia rakastava kissalelu.

### Työkalut

* **GrabBack** on reppu, johon voi kiinnittää kaksi kättä. Kolmannessa luvussa se sai ominaisuuden, jonka avulla se pehmentää korkeat pudotukset, mutta lentää ei voi.
* **Sininen käsi** on GrabBackissä alusta asti mukana ollut tavallinen käsi.
* **Punainen käsi** on työkalu, jonka saa myöhemmin ensimmäisessä luvussa. Sekin on tavallinen käsi. Pelaaja menettää sen toisessa luvussa.
* **Vihreä käsi** on käsi, jonka pelaaja saa pian punaisen käden menetyksen jälkeen. Siihen pystyy talletamaan sähköä hetkellisesti.
* **Violetti käsi** on työkalu, jonka avulla pelaaja voi hypätä korkealle, kun alla on violetti käden jälki. Samaan aikaan violetin käden kanssa GrabBack saa päivityksen, joka antoi aiemmin mainitun ominaisuuden.
* **Oranssi käsi** on käsi, josta pystyy ampumaan tulta. Siinä voi olla kerralla viisi ammusta, jotka latautuvat käytön jälkeen uudestaan, mutta se kestää hetken.
* **Kaasunaamari** on kolmannessa luvussa satava naamari, joka pitää laittaa päähän, jos pitää mennä tilaan, jossa on punaista savua. Pelaaja menettää tämän samassa luvussa, mutta tulee immuuniksi savulle.

Suunnittelu ja julkaisu
-----------------------

Isaac Christopherson sai idean luoda videopelin, joka ei tuntuisi siltä, että pelissä koko ajan tapahtuisi jotain, mutta silti pysyisi pelottavana ja ainutlaatuisena. Pelin traileri, joka julkaistiin syyskuussa 2021, antoi tietoa pelin ideasta ihan hyvin.

Kolmannen luvun ensimmäinen teaser traileri julkaistiin 6. elokuuta 2022. Siinä Elliot Ludwig puhuu Playcare-orpokodin avaamisesta ja arvostuksestaan lapsia kohtaan. Puheen päätyttyä kuuluu hurrauksia, jotka pian muuttuvat lasten huudoiksi.

Vastaanotto
-----------

Ensimmäinen luku sai paljon positiivista palautetta mutta ensimmäistä lukua on kuitenkin kritisoitu sen lyhyyden vuoksi, koska se kestää noin 30–45 minuuttia. Toinen luku sai positiivista palautetta pituudestaan ja ääninäyttelijöistään, mutta pelin bugeista on tullut kriittistä palautetta.

Spin-offit
----------

### Project: Playtime

Mob Entertainment julkaisi uuden pelin **Project: Playtimen** Steamiin 12. joulukuuta. Project: Playtime on moninpeli, jossa monta pelaajaa yrittää rakentaa ison lelun, saada se junaan ja selviytyä ja yksi pelaaja Huggy Wuggyna, Mommy Longlegsinä tai ennen julkaisemattomalla Boxy Boolla tappaa heidät ennen kuin he onnistuvat. Project: Playtimen traileri julkaistiin 25. marraskuuta 2022.

### Poppy Playtime: Forever

29. helmikuuta 2024 Mob Entertainmenti julkaisi *Robloxiin'* pelin **Poppy Playtime: Forever**. Pelissä pelaajan pitää ratkaista pulmia ja paeta Playtime Co. -suurmyymälästä.

Elokuva
-------

Mob Entertainment ilmoitti kesäkuussa 2022 Twitter-sivuillaan*lähde tarkemmin?* aloittavansa yhteistyön Studio71:n kanssa. Tarkoituksena on tehdä elokuva, jossa juoni on pelin kaltainen ja yhtä pelottava.

Single
------


| "Sleep Well" |
| --- |
| Singlen "Sleep Well" kansikuva |
| Singlen tiedot |
|  Julkaistu | 16. helmikuuta 2024 |
|  Tekijä(t) | Mob EntertainmentCG5 |
|  Kesto | 03.27 |

16. helmikuuta 2024 Mob Entertainment julkaisi kolmannesta luvustan singlen **Sleep Well** ja sille musiikkivideon. Kappalee tehtiin yhteistyössä CG5:n kanssa.

Lähteet
-------

1. 1 2  Poppy Playtime Chapter 1 *PEGI (pegi.info)*. Viitattu 1.11.2023.
2. ↑  Poppy Playtime Chapter 1 *Google Play (play.google.com)*. Viitattu 1.11.2023.
3. ↑  oppy Playtime Chapter 1 *App Store (apps.apple.com)*. Viitattu 1.11.2023.
4. ↑  Poppy Playtime Chapter 2 *Google Play (play.google.com)*. Viitattu 1.11.2023.
5. ↑  Poppy Playtime Chapter 2 *App Store (apps.apple.com)*. Viitattu 1.11.2023.
6. ↑  Mob Entertainment, Inc *App Store (apps.apple.com)*. Viitattu 1.11.2023.
7. 1 2 3   "Poppy Playtime: Chapter 1 Console Trailer". YouTube. 2023. Video verkossa. Viitattu 26.12.2023. (englanniksi)
8. ↑  Poppy Playtime *Steam (store.steampowered.com)*. Viitattu 1.11.2023.
9. ↑  Poppy Playtime - Chapter 2 *Steam (store.steampowered.com)*. Viitattu 1.11.2023.
10. ↑  Poppy Playtime - Chapter 3 *Steam (store.steampowered.com)*. Viitattu 1.11.2023.
11. ↑  ICYMI, certain Poppy Playtime characters appear in Monsters & Mortals 👀 *X (twitter.com)*. Mob Entertainment. Viitattu 2.3.2024. (englanniksi)
12. ↑  Monsters & Mortals - Poppy Playtime Panic DLC *Steam (store.steampowered.com)*.  12. helmikuuta 2024. Glowstick Entertainment. Viitattu 2.3.2023.
13. ↑
14. ↑  Anna C: Poppy Playtime Chapter 2 Controversy Explained *Game Rant*.  26.5.2022. Viitattu 18.7.2022. (englanniksi)
15. ↑  Project: Playtimen traileri *X (twitter.com)*.  25. marraskuuta 2022. Mob Entertainment. Viitattu 28.1.2023. (englanniksi)
16. ↑  Project: Playtime *Steam (store.steampowered.com)*. Viitattu 1.11.2023.
17. ↑  Poppy Playtime: Forever *Roblox (roblox.com)*. Viitattu 2.3.2024. (englanniksi)
18. ↑  #PoppyPlaytime: Forever is officially LIVE! *X (twitter.com)*.  29. helmikuuta 2023. Mob Entertainment. Viitattu 2.3.2024. (englanniksi)
19. ↑   "Poppy Playtime Forever Trailer | Available on Roblox Feb 29!". YouTube. 26.2.2024. Video verkossa. Viitattu 2.3.2024. (englanniksi)
20. ↑   *X (twitter.com)*. Mob Entertainment. Viitattu 3.6.2022.
21. ↑   ""Sleep Well" (from Poppy Playtime: Chapter 3) by CG5 - OFFICIAL MUSIC VIDEO". YouTube. 16.2.2024. Musiikkivideo verkossa. Viitattu 21.2.2024. (englanniksi)
22. ↑  It's time! The official music video for "Sleep Well" from #PoppyPlaytime Chapter 3 by @cg5beats is here! 🐱 🌙 💤 *X (twitter.com)*.  16. helmikuuta. Mob Entertainment. Viitattu 21.2.2024. (englanniksi)